
REFERAT
Privind aprobarea vânzării şi a preţului de vânzare pentru terenul liber de construcţii aferent imobilului cu destinaţia de locuinţă dobândit în baza Legii nr.112/1995, situat în Timişoara, str. Hebe nr.29


Având în vedere cererea  nr. DP2012-001537 din 13.03.2012 depusă la Primăria municipiului Timişoara de către numiţii Dâmboiu Oana-Mălina şi Duţă Daniel, proprietari ai imobilului din str. Hebe nr.29, înscris în C.F. nr.423675 Timişoara, nr.cad.423675, provenită din conversia de pe hârtie a C.F. nr.6657 Timişoara, prin care au solicitat cumpărarea terenului aferent locuinţei conform HCL nr.275/28.07.2009 privind vânzarea terenurilor aferente imobilelor construcţii dobândite în temeiul Legii nr.112/1995, completat cu HCL nr.8/25.01.2011. Terenul este inclus în domeniul privat al municipiului Timişoara, atestat prin HCL nr.157 din 23.10.2012.
Din verificările efectuate de Direcţia Clădiri, Terenuri şi Dotări Diverse rezultă faptul că terenul mai sus menţionat nu este revendicat.
În urma întabulării Ordinului de atribuire nr.44 din 21.01.2013, a fost înscris în Cartea funciară suprafaţa întregului imobil-teren de 694mp din care, suprafaţa construită de 141mp în proprietatea numiţilor Dâmboiu Oana-Mălina şi Duţă Daniel, iar suprafaţa de 553mp în proprietatea Municipiului Timişoara–Domeniu Privat, aceasta din urmă reprezentând terenul liber de construcţii ce poate fi vândut.
Prin raportul de evaluare întocmit de SC CONSULTIM SA valoarea pe mp.  teren liber construibil este de 91euro/mp la care se adaugă T.V.A.
Prin Nota semnată Consilier Opra Petru  din 09.01.2013 expert ANEVAR consideră că este de acord cu raportul de evaluare.
În baza prevederilor HCL nr.275/28.07.2009, completat cu HCL nr. 8/25.01.2011 privind aprobarea Regulamentului de atribuire şi vânzare a terenurilor aferente imobilelor dobândite în temeiul  Legii nr.112/1995 conform HCL nr.275/28.07.2009.
În conformitate cu prevederile art.36 alin.2 lit.(c) din Legea nr.215/2001 privind administraţia publică locală, republicată şi modificată;
În temeiul art.45 alin.3 din legea nr.215/2001 privind administraţia publică locală, republicată şi modificată;



PROPUNEM:


	1. Emiterea unei hotărâri a Consiliului Local, care să aprobe vânzarea terenului liber de construcţii, situat în Timişoara, str. Hebe nr.29, înscris în C.F. nr.423675 Timişoara, nr.cad.423675, provenită din conversia de pe hârtie a C.F. nr.6657 Timişoara, în suprafaţă de 553mp, la preţul de 91 de euro/mp la care se adaugă T.V.A, numiţilor Dâmboiu Oana-Mălina şi Duţă Daniel.

